28-03-2018

Instruks for revisors undersøgelse af PSO-tilskud – beregning af elintensitet

## Formål med instruksen

I forbindelse med ansøgning om at indgå aftale om energieffektivisering med Energistyrelsen skal virksomheden dokumentere, at den har produktionsenhed[er] med en elintensitet på mindst 20 %.

Virksomheden skal dokumentere ovenstående ved hjælp af en revisorpåtegnet opgørelse af elintensiteten. Beregningen af elintensiteten skal foretages i bilag 1 og påtegnes af en statsautoriseret eller registreret revisor. Fristen for dokumentation af elintensiteten fremgår af Energistyrelsens betingede tilsagn om tilskud.

Der skal anvendes en standardrevisorerklæring med høj grad af sikkerhed.

I de tilfælde, hvor en virksomhed har flere produktionsenheder, og beskrivelsen af anvendt regnskabspraksis til årsregnskabet ikke er fyldestgørende, skal beregningen af elintensiteten suppleres med en beskrivelse af anvendt regnskabspraksis for fordeling af bruttoværditilvækst mellem produktionsenhederne.

Standardrevisorerklæring, bilag 1 og eksempel på supplering af anvendt regnskabspraksis kan findes på Energistyrelsens hjemmeside [www.ens.dk/tilskudPSO](http://www.ens.dk/tilskudPSO).

## Lovgrundlag, retningslinjer m.v.

Elintensiteten skal beregnes i henhold til bekendtgørelse nr. 1618 af 15. december 2016 om statstilskud til elintensive virksomheder samt anvisningerne i Energistyrelsens vejledning til beregning af elintensiteten af 28-03-2018.

## Instruks ved undersøgelse af PSO-tilskud – beregning af elintensitet

Når revisor afgiver erklæring på PSO-tilskud – beregning af elintensitet, skal følgende punkter kontrolleres:

1. Ved undersøgelse af bruttoværditilvækst skal det kontrolleres at:

* Virksomhedens beregning af bruttoværditilvækst er foretaget på baggrund af virksomhedens reviderede årsregnskab.
* Virksomhedens beregning af bruttoværditilvækst er udført ved anvendelse af samme regnskabspraksis som i virksomhedens reviderede årsregnskab.
* Personaleomkostninger er medtaget i beregning af bruttoværditilvæksten.
* Virksomheden har beregnet bruttoværditilvæksten pr. produktionsenhed.
* De af virksomhedens anvendte fordelingsnøgler til fordeling af bruttoværditilvækst mellem flere produktionsenheder er i overensstemmelse med beskrivelsen i den supplerende beskrivelse af anvendt regnskabspraksis til brug for beregning af elintensiteten.
* De af virksomhedens anvendte fordelingsnøgler til fordeling af bruttoværditilvækst mellem flere produktionsenheder er forretningsmæssigt begrundet.
* De af virksomhedens anvendte fordelingsnøgler til fordeling af bruttoværditilvækst mellem flere produktionsenheder er konsistente.
* De af virksomhedens anvendte fordelingsnøgler til fordeling af bruttoværditilvækst mellem flere produktionsenheder er baseret på faktiske forhold, herunder at dette kan dokumenteres.

1. Ved undersøgelse af elforbrug skal det som minimum kontrolleres at:

* Virksomheden ved opgørelsen af elforbruget har anvendt et relevant effektivitetsbenchmark for produktionsenhedens elforbrug.
* Hvor der ikke foreligger et effektivitetsbenchmark for produktionsenhedens elforbrug, så har virksomheden anvendt gennemsnittet af de seneste tre afsluttende regnskabsårs faktiske elforbrug ved opgørelsen af elforbrug.
* Det faktiske elforbrug er opgjort i henhold til Energistyrelsens Energistyrelsens vejledning til beregning af elintensiteten af 28-03-2018.

1. Ved undersøgelse af elpris skal det som minimum kontrolleres at:

* Virksomheden ved opgørelsen af elpris har anvendt en antaget elpris, og den antagne elpris er årets gennemsnitlige detailpris i Danmark for produktionsenheder med et lignende elforbrug det seneste hele kalenderår, for hvilke der foreligger data.

Bliver revisor opmærksom på lovovertrædelser eller tilsidesættelser af forskrifter af væsentlig betydning for opgørelsen af elintensiteten, påhviler det revisor straks at give virksomheden meddelelse derom samt at påse, at der foretages korrigerende handlinger. I modsat fald er det revisors pligt at orientere Energistyrelsen om evt. tilsidesættelser.

På basis af ovenstående handlinger afgiver revisor sin erklæring. Der tages udgangspunkt i nedenstående standarderklæring.

Såfremt revisionen giver anledning til forbehold eller supplerende oplysninger, indarbejdes disse i erklæringen.

Den uafhængige revisors erklæring på beregning af elintensitet

### Til Energistyrelsen

Vi har efter aftale undersøgt beregningen af elintensiteten i bilag 1: PSO-tilskud – beregning af elintensitet Vælg dato for Indtast selskabsnavn, CVR-nr. Indtast CVR-nr., produktionsenhed Indtast P-nummer. Beregningen af elintensiteten er foretaget i overensstemmelse med bekendtgørelse nr. 1618 af 15. december 2016 om statstilskud til elintensive virksomheder, anvisningerne i Energistyrelsens vejledning til beregning af elintensiteten af 28-03-2018 samt anvendt regnskabspraksis som beskrevet i bilag 2.

Vi skal udtale os om beregningen af elintensiteten i bilag: PSO-tilskud – beregning af elintensitet pr. Vælg dato.

Elintensiteten, jævnfør bilag 1, er beregnet til Indtast elintensitet (xx,xx %)

Vores konklusion i erklæringen udtrykkes med høj grad af sikkerhed.

Beregningen af elintensiteten er udformet med det formål at hjælpe Indtast selskabsnavn med at opfylde Energistyrelsens krav. Som følge heraf kan beregningen af elintensitet være uegnet til andre formål.

Vores erklæring er udelukkende udarbejdet til brug for Indtast selskabsnavnog Energistyrelsen og bør ikke udleveres til eller anvendes af andre parter.

### Ledelsens ansvar for beregning af elintensitet

Ledelsen har ansvaret for beregningen af elintensiteten i bilag 1: PSO-tilskud – beregning af elintensitet pr. Vælg dato i overensstemmelse med bekendtgørelse nr. 1618 af 15. december 2016 om statstilskud til elintensive virksomheder, anvisningerne i Energistyrelsens vejledning til beregning af elintensiteten af 28-03-2018 samt anvendt regnskabspraksis som beskrevet i bilag 2.

Ledelsen har endvidere ansvaret for den interne kontrol, som ledelsen anser for nødvendig for at foretage en beregning af elintensiteten uden væsentlig fejlinformation, uanset om denne skyldes besvigelser eller fejl.

### Revisors ansvar

Vores ansvar er at udtrykke en konklusion om beregningen af elintensiteten i bilag 1: PSO-tilskud – beregning af elintensitet pr. Vælg dato på grundlag af vores arbejde. Vi har udført vores arbejde i overensstemmelse med ISAE 3000 Andre erklæringer med sikkerhed end revision eller review af historiske finansielle oplysninger og yderligere krav ifølge dansk revisorlovgivning samt Energistyrelsens revisionsinstruks af 28-03-2018 om revision af PSO-tilskud – beregning af elintensitet med henblik på at opnå høj grad af sikkerhed for vores konklusion.

Indtast revisionsfirmaets navn er underlagt international standard om kvalitetsstyring, ISQC 1, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

Vi har overholdt kravene til uafhængighed og andre etiske krav i FSR – danske revisorers retningslinjer for revisors etiske adfærd (etiske regler for revisorer), der bygger på de grundlæggende principper om integritet, objektivitet, faglig kompetence og fornøden omhu, fortrolighed og professionel adfærd.

Som led i vores undersøgelse har vi udført følgende handlinger:

* Vi har udført handlinger vedrørende bruttoværditilvæksten i overensstemmelse med ”Instruks for revisors undersøgelse af PSO-tilskud – beregning af elintensitet”.
* Vi har udført handlinger vedrørende elforbruget i overensstemmelse med ”Instruks for revisors undersøgelse af PSO-tilskud – beregning af elintensitet”.
* Vi har udført handlinger vedrørende elpris i overensstemmelse med ”Instruks for revisors undersøgelse af PSO-tilskud – beregning af elintensitet”.
* Indtast evt. flere punkter

Det er vores opfattelse, at det udførte arbejde giver et tilstrækkeligt grundlag for vores konklusion.

### Konklusion

Det er vores opfattelse, at beregningen af elintensiteten i bilag 1: PSO-tilskud – beregning af elintensitet pr. Vælg dato i alle væsentlige henseender er foretaget i overensstemmelse med bekendtgørelse nr. 1618 af 15. december 2016 om statstilskud til elintensive virksomheder, anvisningerne i Energistyrelsens vejledning til beregning af elintensiteten af 28-03-2018 samt anvendt regnskabspraksis som beskrevet i bilag 2.

Indtast by, Vælg dato

Indtast revisionsfirmaets navn

CVR-nr. Indtast revisionsfirmaets CVR-nr.

Indtast navn på revisor

Vælg revisor

**Forbehold eller supplerende oplysninger**

Indtast tekst